། གང་དགར་བླང་ཆོག་ཆོག་དང་ལག་པས་
སྙོབ་ཞོར་དུ་ཁྱེར་ཆོག་ཆོག་མིན་པར་དེའི་དོན་ལ་ཞིབ་འཇུག་བྱེད་པའི་གོ་རིམ་
ཞིག་ཡོད་པ་དང་། བསྟན་དོན་ལེགས་མིན་ཀྱང་དོན་བླང་དོར་བྱས་པ་ལེགས་
མིན་ལ་རག་ལས་པ་ཡིན། འོ་ན་ང་ཚོས་སྙན་ངག་གི་དོན་སྟོན་ཚུལ་ལེགས་
མིན་ལ་ཇི་ལྟར་དཔྱད་དགོས་ཤེ་ན། གཤམ་ནས་རེ་རེ་བཞིན་བརྗོད་པར་
བྱའོ།།
དང་པོ། བྱེ་བྲག་ལ་བརྟེན་ནས་སྤྱི་མཚོན་ནུས་པ།
སྙན་ངག་པས་ནམ་རྒྱུན་དུ་དུས་རབས་ཀྱི་ཡང་རྩེ་ནས་སྣ་མང་གི་་་་་
ཚོགས་འཚོ་བར་ཞིབ་ཏུ་དཔྱད་དེ་ཚན་རིག་གི་བྱེད་ཐབས་སྤྱད་ནས་སྤྱི་ཚོགས་
འཕེལ་རྒྱས་ཀྱི་ལྡོག་མེད་ཆོས་ཉིད་གསེད་འགྲོལ་དང་། ཕྱི་རོལ་ཡུལ་གྱི་དངོས་
པོའི་ནང་གི་ངོ་བོ་འཇུ་བར་བྱས་ཏེ། དེ་དག་ལས་དཔེར་མཚོན་རང་བཞིན་
ལྡན་པའི་བྱེ་བྲག་གི་དངོས་པོའི་ཁྱད་ཆོས་ལ་བརྟེན་ནས་ངེས་པ་སྟེར་ཚབས་ཆེ་
511

སྦྲང་ཆར་ལོ་འཁོར 20 དཔེ་ཚོགས། ·
བའི་དོན་གྱིས་བཅུ་གོ་གཅིག་ཆོད་དང་། གནད་གཅིག་གིས་ཁྱོན་ཡོངས་
རྟོགས་ཐུབ་པ་ཞིག་ཡོང་བར་དམིགས་ནས། སྤྱི་ཚོགས་འཚོ་བའི་སྤྱི་ཁོག གྲྭ་
ཟུར་དང་ངོས་མི་འདྲ་བ་ནས་ཀློག་པ་པོའི་རྟོག་ངོར་བསྟན་དོན་གསལ་ལེ་བ་་་་
ཞིག་སྟེར་ནུས་པའི“ཚིག་སྙན་ལ་ཉུང་བ། བརྗོད་བདེ་ལ་དོན་འདུས་ཆེ་བའི”
སྙན་ངག་གི་ཁྱད་ཆོས་འབུར་དུ་ཐོན་དགོས། དཔེར་ན། 《 གནའ་བོའི་ཅོང་
རྙིང 》 ལྟ་བུར་མཚོན་ན། རྩོམ་པ་པོས་དུས་རབས་ཀྱི་ཡང་རྩེ་ནས་རྒྱང་ལྟ་
བྱས་ཏེ་བོད་ཀྱི་སྤྱི་ཚོགས་སྔོན་ཆད་འོད་སྟོང་འཕྲོས་པའི་ལོ་རྒྱུས་ལ་ད་ལྟ་་་་་་་་་
འཕེལ་རྒྱས་མེད་པར་ཉམས་དམས་སུ་གྱུར་ཏེ། རྙིང་ཞེན་བག་འཁུམས་ཀྱི་
བསམ་བློའི་རྒྱ་ལས་ཐར་ཐབས་མེད་པ་འདི་དག་གསེད་འགྲོལ་བྱེད་ཆེད།
“སྨུག་མདོག་གི་ཁ་དོག་ལ། སྲ་མཁྲེགས་ཀྱི་རང་བཞིན་ལྡན་ཞིང་།
শ্র
མཁྲེགས་ཀྱི་རང་བཞིན་ལས། ཨུ་ཚུགས་ཀྱི་གཤིས་རྒྱུད་ཅིག་ཀྱང་མཐོང”བའི་
བྱེ་བྲག་པའི་གནའ་བོའི་ཅོང་རྙིང་དེར་བོད་སྤྱི་ཚོགས་ཡོངས་ལ་ཡོད་པའི་་་་་་
གནད་དོན་མཚོན་པའི་ནུས་པ་ཡོད་པར་གོ་ནས་མཚོན་བྱེད་དུ་བདམས་ཏེ།
དེའི་སྟེང་ནས་རྩོམ་པ་པོའི་བརྗོད་འདོད་ཀྱི་བསམ་བློ་སྟེ་བོད་མི་རིགས་འཕེལ་
རྒྱས་མེད་པའི་གནས་བབ་དང་བྲལ་བར་བྱས་ནས་འབྱུང་འགྱུར་གསར་བའི་་་་
ཆེད་དུ་རང་ཉིད་ཀྱི་ཡོད་ཚད་འབུལ་བའི་བསམ་པ་ཡོངས་སུ་བསྒྲགས་ཡོད་་་་་་
པས་དོན་བསྟན་པ་ཤིན་ཏུ་ལེགས་པར་འདོད།
ཡང 《 དགེ་འདུན་ཆོས་
འཕེལ 》 ལྟ་བུར་མཚོན་ན་རྩོམ་པ་པོས་བོད་སྤྱི་ཚོགས་ཀྱི་ནག་ཉེས་ཐེར་འདོན་
བྱེད་ཆེད་སྐབས་དེར་དུས་རབས་ཀྱི་དབང་བོར་གྱུར་པ། འཇིག་རྟེན་གྱི་ངོ་བོ་
512

• དཔྱད་རྩོམ་ཚངས་པའི་ཐིག་རིས།
རྟོགས་པས“དགོད་སླ་ལ་ངུ་ཡང་སྐྱེན་པའི”དགེ་འདུན་ཆོས་འཕེལ་ཉིད་ཀྱི་་་་་་
ཀྱག་ཀྱོག་གི་མི་ཚེ་བརྗོད་པ་བརྒྱུད་ནས་དུས་སྐབས་དེའི་གནམ་ས་མགོ་རྟིང་་་་་
ལྡོག་པ་ལྟ་བུའི་ཁྲིམས་མེད་ལུགས་མེད་ཀྱི་བྱ་སྤྱོད་བྱུང་ནས་དཀར་ནག་གི་དབྱེ་
བ་མི་གསལ་ཞིང་རྫས་དུད་མོག་པོ་སྡིག་བོའུ་ཁྲ་རིང་གི་ཁ་ན་འཐིབས་པའི་སྤྱི་
ཚོགས་ཀྱི་ངོ་བོར་དགག་པ་ཚ་ནན་བཏང་ཡོད། དོན་སྟོན་དུས་དེར་དགེ་
འདུན་ཆོས་འཕེལ་ལས་མཚོན་སྟོབས་ཞན་པའི་རིགས་བཀོད་ནས་བརྗོད་ན།
བྱེ་བྲག་ལ་སྤྱི་མཚོན་པའི་ནུས་པ་དམན་པའི་དབང་གིས་སྙན་རྩོམ་ལེགས་གྲས་
སུ་འགྲོ་དཀའ། ད་དུང « ཆུང་མ་གཉིད་ཟིན། ངས་སྙན་ངག་འབྲི་བཞིན་
ཡོད 》 ཅེས་པ་དང 《 གླག་རྒོད 》 གཉིས་ཀྱི་སྔ་བས་དཔལ་འབྱོར་དང་བསམ་
བློ་གང་རུང་གི་ཆ་ནས་སྤྱི་ཚོགས་ཀྱི་རྗེས་སུ་ལུས་པའི་བོད་བྱིངས་དང་རྟོགས་་་་
སད་བྱུང་བའི་དེང་རབས་ན་གཞོན་ཡར་ཐོན་པ་སྐོར་ཞིག་གི་བསམ་པའི་་་་་་་
འ ཁྱེར་སོ་དང་བསམ་གཞིག་བྱེད་སྟངས། འཚོ་བའི་ལྟ་སྟངས་སོགས་མི་འདྲ་
བའི་འགལ་འདུ་ལས་བྱུང་བའི་སྐྱོ་བའི་འདུ་ཤེས་དྲག་པོ་དེ་མཚོན་ཆེད་ལྷིང་་་་་
འཇགས་ཀྱི་མཚན་མོར་གཉིད་སྐྱིད་པོ་ཁུགས་པའི་ཆུང་མ་དང་གཉིད་མ་་་་་་
ཁུགས་པར་བསམ་ཡན་སྤྱི་ཚོགས་ལ་ཕྱོགས་པའི“ང”གཉིས་ཀྱི་ཟུར་ནས་གསལ་
བོར་བརྗོད་པ་དང་། ཕྱི་མས་དངོས་པོ་བྱེ་བྲག་པ་སྟེ་མཐའ་ཡས་པའི་མཁའ་
དབྱིངས་སུ་ལྡིང་སྐོར་རྒྱག་པའི་གླག་རྒོད་དེ་རྩོམ་པ་པོ་རང་ཉིད་ཀྱིས་བརྗོད་་་་་
འདོད་ཀྱི་མཚོན་བྱེད་དུ་བཀོལ་པའམ་བརྗོད་བྱར་བདམས་ཏེ། བོད་མི་
རིགས་བྱིངས་དང་ཁྱད་པར་དུ་དེང་རབས་ན་གཞོན་གསར་སྐྱེས་རྣམས་ལ་་་་་་་
513

སྦྲང་ཆར་ལོ་འཁོར 20 དཔེ་ཚོགས། .
རང་རིགས་ལ་ཤ་ཚ་དགོས་པར་བསྐུལ་ཡོད།
དེ་ལས་ལྡོག་སྟེ་དོན་གྱི་གནད་མ་ཟིན་པར་གནད་དོན་ངེས་ཅན་ཞིག
གམ་གནས་ལུགས་ངེས་ཅན་ཞིག་གསེད་འགྲོལ་བྱེད་ཆེད་སྙན་ངག་གི་ལམ་
ནས་སྒྲུང་གཏམ་བཞིན་གདམ་གསེས་མེད་པར་བྱེ་བྲག་རེ་རེ་བཞིན་ཅི་འདོད་
འདོད་དུ་སྨྲས་ན « མེ་ལོང་མར 》“ཚོགས་པའི་དོན་གྱིས་སྟོང་བ་གང་། །དེ་
ནི་དོན་ཉམས་ཞེས་པར་བརྗོད། །”ཅེས་པའི་དོན་ཉམས་པའི་སྐྱོན་དུ་མི་འགྲོ་
ཡང་།
སྙན་ངག་རང་སྟེང་གི་ཁྱད་ཆོས་ལ་གཞིགས་ནས་དཔྱད་དེ « མེ་ལོང་
མའི 》 ལུང་གི་རྗེས་སུ་མི་འབྲང་བར་དོན་ཉམས་པའི་སྐྱོན་གྱི་བརྗོད་བྱ་རྒྱ
.....
..
བསྐྱེད་ན་སྐྱོན་སེལ་རིགས་འདིའི་རྒྱ་ལས་ཐར་ཐབས་མེད་པ་དང་། ཡང་དོན་
སྦྱོང་བའི་རྩ་གནད་རྒྱུན་འཁྱོངས་ཁོ་ནའི་ཆེད་དུ་སྤྱི་ཚོགས་འཚོ་བའི་ཉམས་་་་་་
མྱོང་ཞིབ་ཕྲའི་སྒོ་ནས་གདམ་གསེས་མེད་པར་རང་བཞིན་གྱིས་སྤྱི་མཚོན་མི་་་་་་
ཐུབ་པའི་བྱེ་བྲག་གི་མཚོན་བྱེད་ཙམ་བཀོད་ན་དོན་བསལ་བའི་དམིགས་ཡུལ་
ལེགས་པར་མི་འགྲུབ་ལ། ཀློག་པ་པོ་ལའང་མཚོན་བྱེད་ཀྱིས་དམིགས་མ་ཕུག་
པའི་རྐྱེན་གྱིས་ངེས་པ་ལྷག་པ་ཞིག་སྟེར་རྒྱུ་མེད་པས།
འདི་ལྟ་བུ་ནི་དོན་
ཉམས་པའི་སྐྱོན་དུ་མི་འགྲོ་བ་སུ་ཞིག་གིས་ཁས་འཆེ།
མདོར་ན། སྙན་རྩོམ་གང་རུང་གི་དོན་བསལ་ཚུལ་ལ་དཔྱད་སྐབས།
ངེས་པར་དུ་གོང་དུ་བརྗོད་པའི་དཔེ་བཞིན་ཧ་ཅང་མཚོན་སྟོབས་ཡོད་པའི་་་་་་
བརྗོད་བྱ་བདམས་ནས་བསྟན་དོན་གསལ་བར་བྱས་ན་ཚིག་ཉུང་ལ་དོན་་་་་་་་་
འདུས་པ་གནད་དུ་ཁེལ་པའི་སྙན་ངག་གི་ཁྱད་ཆོས་མངོན་སུམ་དུ་ཐོན་ལ།
514

དཔྱད་རྩོམ་ཚངས་པའི་ཐིག་རིས།
ཀློག་པ་པོའི་བསམ་གཞིག་གི་ཁེབས་རྒྱ་ཡང་ཆེ་བ་ཡིན་པར་མ་ཟད་སྙན་ངག་་་་
པས་རང་ཉིད་ཀྱི་ཆེས་ཁྱད་དུ་འཕགས་པའི་མྱོང་ཚོར་རམ་སྔོན་ཐོན་གྱི་འཇིག་
རྟེན་ལྟ་ཚུལ་དང་མཛེས་དཔྱོད་ཕུགས་བསམ་དངོས་པོ་བྱེ་བྲག་པའི་ཟུར་དང་
ངོས་མི་འདྲ་བ་ནས་འབུར་དུ་བཏོད་ན། སྙན་ངག་གི་བསྟན་དོན་གྱི་འོད་
སྣང་མི་རིགས་ཀྱི་སེམས་ཁམས་ལ་དྲོད་སྐྱེད་བྱེད་དུ་འགྱུར་བ་གདོན་མ་ཟ།
དེའི་ཕྱིར་སྙན་ངག་གི་ལུས་གང་རུང་ལ་ཐོག་མར་དོན་ཕུན་སུམ་ཚོགས་པ་ཞིག་
སྦྱངས་པའི་རྗེས་ནས་ད་གཟོད་དོན་དང་མཐུན་པའི་ཕྱིའི་ཚིག་སྦྱོར་ཡང་་་་་
བཏང་སྙོམས་སུ་མི་འཇོག་པར་བརྩོན་དགོས་པ་ཆོས་ཉིད་ཅིག་གོ།།
གཉིས་པ། གསར་བ་གསར་རྐྱང་གི་དོན་བསལ་དགོས་པ།
《 མེ་ལོང་མའི 》 རྩ་བར“དོན་ཉིད་དམ་ནི་སྒྲ་ལ་ཡང་། །ཁྱད་པར་མེད་
པར་སྔར་བརྗོད་ལ། །གལ་ཏེ་སླར་ཡང་རབ་བསྒྲགས་པ། །དེ་ནི་དོན་གཅིག་
སྐྱོན་དུ་འདོད། །”ཅེས་པར་གཞིགས་ན། སྙན་རྩོམ་འགྲུབ་བྱེད་ཀྱི་མིང་དང་
ཚིག་བཟླས་པར་དགོངས་པ་ཡིན་མོད་འོན་ཀྱང་ཁོ་བོས་བལྟས་ན་དོན་གཅིག་
པའི་སྐྱོན་ལ་འདི་ཙམ་གྱིས་མི་ཚད་པར་སྙན་རྩོམ་སྤྱི་ཁོག་གི་དོན་སྟོན་པ་་་་་་
གསར་བ་མིན་པར་ཚིག་དོན་གཉིས་ཀའི་ཆ་ནས་གཞན་ལ་ལད་མོ་བྱས་པ་་་་་་་
དང་།
ཡང་ན་རེ་རེའི་ཆ་ནས་ཕལ་ཆེར་འདྲ་བར་བྲིས་ན་འདི་ཡང་དོན་
གཅིག་པའི་སྐྱོན་དུ་ངེས་པར་སེམས། དཔེར་ན། 1987 ལོའི 《 བོད་ཀྱི་རྩོམ་
རིག་སྒྱུ་རྩལ 》 དེབ་དྲུག་པའི་ཐོག་ཏུ་སྙན་རྩོམ 《 ང་རང་ཁྱེད་ལ་དགའ་བའི་་་་་
རྐྱེན་གྱིས » ཞེས་པ་ཞིག་བྱུང་བ་དང་།
1989 ལོའི་དེབ་དྲུག་པའི་སྟེང་གི་
515

སྦྲང་ཆར་ལོ་འཁོར 20 དཔེ་ཚོགས། •
བསྒྱུར་རྩོམ « ང་རང་ཁྱེད་ཉིད་ལ་དགའ་བའི་རྐྱེན་གྱིས 》 ཞེས་པའི་སྙན་རྩོམ་
དེ་གཉིས་བརྗོད་བྱ་རྗོད་བྱེད་དང་གོ་རིམ་སྒྲིག་སྟངས།
ཐ་ན་རྩོམ་བྱང་ལ་
ཡང་ཡི་གེ་གཅིག་གི་ཧེ་བག་མ་གཏོགས་གང་ནས་བལྟས་ཀྱང་གཅིག་མཚུངས་
ཡིན་པ་འདི་ལྟ་བུ་རྒྱུ་རྐྱེན་གང་ལ་བརྟེན་ནས་བྱུང་ཡང་། སྙན་རྩོམ་གྱི་རྩ་བའི་
ཁྱད་ཆོས་ཤིག་སྟེ“གསར་བ་གསར་རྐྱང”གི་བསྟན་དོན་ལྡན་དགོས་པ་དང་་་་་་་
འགལ་བར་མ་ཟད། དོན་གཅིག་པའི་སྐྱོན་དུའང་ངེས་པས། མཐའ་གཅིག་
ཏུ་སྤང་བྱའོ།།
ཉེ་བའི་ལོ་འགའི་རིང་བོད་ཀྱི་དུས་དེབ་སྟེང་ཁ་བྱང་གཅིག་པའི་སྙན་་་་་་་
རྩོམ་མཐོང་རྒྱུ་ཅུང་མང་སྟེ། ཁ་བྱང་ནི་རྩོམ་གྱི་མིག་ལྟ་བུར་འགྱུར་བས་དེ་
འདྲའི་མིག་དེ་ཇི་ལྟར་ཡིད་དབང་འཕྲོག་བྱེད་དུ་འདུག་ཀྱང་ཟློས་པ་མང་ན་རྡོ་
ལས་གསེར་མང་བའི་ས་ན་གསེར་ཀྱང་རྡོ་བཞིན་རྩིས་མེད་དུ་ཅིའི་ཕྱིར་མི་འགྲོ།
ཡིན་ནའང་རྩོམ་སྒྲིག་ཁང་གིས་རྩོམ་སྡུད་ཀྱི་ཚུལ་དུ་ཆེད་དུ་སྤེལ་བའི་མིང་་་་་་་
མཚུངས་རྩོམ་ཡིག་སྟེ་དཔེར་ན 《 ན་ཟླ་ཚོ།
གླུ་ཞིག་ལོངས་དང 》 ལྟ་བུར་
མཚོན་ན།
ཁ་བྱང་གཅིག་པ་ཙམ་ལས་ཚིག་དོན་གང་གི་ཆ་ལའང་གཅིག་
པའི་སྐྱོན་མི་མངའ་བར་ན་ཟླ་ཚོས་གླུ་ལེན་པ་དེ་དགའ་སྐྱོ་ཆགས་སྡང་གང་་་་་་་
རུང་གི་ཟུར་ནས་བྲིས་ཡོད་པ་ལས། དོན་གཅིག་པའི་སྐྱོན་མ་བྱུང་བས་སྐྱོན་
དེར་མི་གཏོགས་སྙམ། ལོ་རབས་བརྒྱད་ཅུ་པར 《 ལང་ཚོའི་རྦབ་ཆུ 》 བྱུང་བ་
ན་དེ་དང་འདྲ་བར་རྦབ་ཆུ་མང་བོ་ཞིག་བྱུང་བ་དང་། « འདི་ན་དྲག་ཏུ་
མཆོང་ལྡིང་བྱེད་བཞིན་པའི་སྙིང་གསོན་པོ་ཞིག་འདུག 》 བྱུང་བ་ན་དེ་དང་་་་་་
516

དཔྱད་རྩོམ་ཚངས་པའི་ཐིག་རིས།
འདྲ་བའི་སྙིང་གསོན་པོ་མང་བོ་བྱུང་བ་དག་ལད་ཟློས་ཀྱི་རྒྱ་ལས་མ་འགོངས་་་་
པས་ན་དོན་བསལ་བ་ལ་གསར་བའི་དྲི་བྲོ་བར་དཀའ། “རྦབ་ཆུ”དང“སྙིང་
གསོན་པོ”སྔ་མས་ཀློག་པ་པོའི་སེམས་ཁོང་དུ་བག་ཆགས་ཡལ་དཀའ་བ་ཞིག་་་་
བཞག་ཡོད་པས། ཐེངས་གཉིས་པར་བྱུང་བ་དག་གིས་གསར་སྣང་བསྐྱེད་མི་
ཐུབ། དེའི་ཕྱིར་གསར་བ་གསར་རྐྱང་གི་དོན་དང་མི་ལྡན་པ་འདི་དག་ལའང་
དོན་གཅིག་པའི་སྐྱོན་མངའ་བ་ཐག་གིས་ཆོད།
དེའི་ཕྱིར་ས་པཎ་གྱི 《 རོལ་
མོའི་བསྟན་བཅོས 》 ལས“སྔོན་ཆད་གཞན་གྱི་ཡིད་ལ་མ་ཤར་པ།
།འདི་འདྲ་
གང་གིས་ཤེས་དེ་བློ་གྲོས་ལྡན། །རྒན་པོ་རྣམས་ཀྱིས་ཡང་ཡང་རྣམ་དཔྱད་
པའི། །གང་དེ་རྟོགས་ཀྱང་དེ་ལ་ངོ་མཚར་མེད། །”གསུངས་པ་འདིའང་
དོན་གཅིག་པའི་སྐྱོན་འབྱུང་བ་ལ་དགོངས་སྙམ། དེས་ན་ང་ཚོས་སྙན་རྩོམ་
གྱི་དོན་སྟོན་ཚུལ་ལ་དཔྱད་སྐབས་མཚོན་བྱེད་གཅིག་གི་སྟེང་དུ་དོན་སྟོན་ཀྱང་
མཚོན་སྟོབས་ཡོད་མེད་ཀྱིས་ཕྱོགས་མི་འདྲ་བ་ནས་འབྲི་བ་ལས། བྲིས་ཟིན་པ་
བསྐྱར་ཟློས་བྱས་ན་རྩོམ་མཁན་ལ་ཡར་བསྐྱེད་མེད་པར་མ་ཟད། ཀློག་པ་པོའི་
དགའ་བསུའང་འཐོབ་དཀའ།
གསུམ་པ། དུས་རབས་དང་མཐུན་པའི་དོན་སྟོན་དགོས་པ།
སྙན་རྩོམ་དང་དུས་རབས་གཉིས་ཀྱི་འབྲེལ་བ་ནི་དེང་རབས་བོད་ཀྱི་སྙན་
ངག་གི་རྩ་བའི་གནད་དོན་ཞིག་ཡིན་ལ། དེས་སྙན་ངག་གནས་པའི་དོན་སྙིང་
དང་ཁ་ཕྱོགས་གཏན་དུ་ཁེལ་བ་ཡིན། ཅིའི་ཕྱིར་ཞེ་ན། དུས་རབས་དེའི་
འཚོ་བ་ནི་སྙན་ངག་གང་ཞིག་གསར་རྩོམ་གྱི་འབྱུང་ཁུངས་དང་། སྙན་ངག་
517

སྦྲང་ཆར་ལོ་འཁོར 20 དཔེ་ཚོགས། •
ནི་དུས་རབས་དེའི་འཚོ་བའི་ཚུར་སྣང་ཡིན་དགོས། སྙན་ངག་པས་རང་ཉིད་
ཀྱི་དགའ་སྐྱོ་ཆགས་སྡང་དང་། ལྟ་བ། གདེང་འཇོག་བཅས་ལ་བརྟེན་ནས་
དུས་རབས་ཀྱི་འཚོ་བ་མཚོན་པ་དང་། སྙན་ངག་གིས་དུས་རབས་ཀྱི་འཚོ་བ་
མཚོན་དགོས་པར་མ་ཟད།
དུས་རབས་ཀྱི་འཚོ་བར་བག་ཆགས་འཇོག་པ་
ཞིག་ཀྱང་ཡིན། སྙན་ངག་གིས་བདེན་དགེ་མཛེས་གསུམ་ལ་བསྔགས་པ་དང་
རྫུན་སྡིག་དམེ་གསུམ་ལ་སྨད་པའི་མཛེས་དཔྱོད་ཀྱི་རྣམ་པས་ཀློག་པ་པོའི་ཡིད་
སེམས་བཀུག་སྟེ། མིའི་སེམས་ཁམས་རྣམ་པར་དག་པར་སྦྱངས་ནས་དུས་
རབས་ཀྱི་འཚོ་བར་མཛེས་རྒྱན་སྤྲས་པའི་ཞར་ལ་མི་རྣམས་ཀྱི་བསམ་བློར་ཡར་
སྐུལ་བྱེད་པ་ཡིན་པས། ངས་བསམས་ན་སྙན་ངག་དང་དུས་རབས་ཀྱི་འབྲེལ་
བ་ཡང་དག་པ་འོང་བར་བྱེད་རྒྱུ་དེས་རྩ་བའི་ཆ་ནས་སྙན་ངག་གི་རིན་ཐང་་་་་་
ཐག་གཅོད་པ་ཡིན་པར་འདོད། དེ་བཞིན་དུ « མེ་ལོང་མའི 》 སྐྱོན་བསལ་
ལས་དུས་དང་འགལ་བའི་སྐྱོན་ཡང“སྤྱིར་བཏང་གི་དུས་བཞིའི་ནམ་ཟླ་དང་་་་་
འགལ་བ་ཙམ་མིན་ལ། སེམས་ཅན་གྱི་བསམ་པ་ལྟ་སྤྱོད། འཚོ་བའི་ལམ་
ལུགས། གོས་རྒྱན། ཟ་འཐུང་། སྡོད་ཁང་། ཅ་ལག ཁོར་ཡུག་རི་ར་བ་
མཁར་གྲོང་ཚོང་ཟོག་སོགས་མདོར་ན་སེམས་ལྡན་སེམས་མེད་ཀྱི་དངོས་པོ་་་་་
གང་གི་སྟེང་ན་ཡང་དུས་རབས་དང་ལོ་ཟླའི་ཁྱད་ཆོས་ཤིག་ཡོད་པ་ཡིན”པས།
སྙན་རྩོམ་གྱི་དོན་སྟོན་སྐབས་ངེས་པར་དུ་དུས་རབས་འདིའི་ཀློག་པ་པོའི
སེམས་ཁམས་དང་མཐུན་པར། དུས་རབས་ཀྱི་འཚོ་བའི་འཕེལ་ཕྱོགས་ཀྱི་
གཙོ་ཕལ་ལ་དབྱེ་བ་དང་ངོས་འཛིན་གསལ་ཞིང་དག་པ་ཞིག་བྱས་ཏེ།
སྒྱུ་
518

•
དཔྱད་རྩོམ་ཚངས་པའི་ཐིག་རིས།
རྩལ་མཚོན་ཐབས་ཀྱི་ལམ་ནས་དུས་རབས་ཀྱི་འཚོ་བ། དུས་རབས་ཀྱི་སྙིང་
སྟོབས། དུས་རབས་ཀྱི་འཕེལ་ཕྱོགས། དུས་རབས་ཀྱི་དགོས་མཁོ། དུས་
རབས་ཀྱི་ལེགས་ཉེས་བཟང་ངན་བཅས་སྙན་རྩོམ་གྱི་དངོས་ཤུགས་ཅི་རིགས་་་་
ནས་བསྟན་ཏེ་ཀུན་གྱི་ཤེས་རབ་སོགས་འཕེལ་བྱེད་ཀྱི་རྒྱུར་འགྱུར་སྲིད་པ་ཤིན་
ཏུ་གལ་ཆེ། སྙན་རྩོམ་གང་གིས་ཀྱང་དེང་རབས་བོད་མི་རིགས་ཀྱི་དུས་རབས་
དང་མཐུན་པའི་དགའ་སྡང་ཆགས་སྐྱོའི་ཉམས་མཚོན་དགོས་པ་ནི་སྨོས་མ་་་་་་་
དགོས་པ་ཞིག་ཡིན། དཔེར་ན། སྙན་རྩོམ《 ལང་ཚོའི་རྦབ་ཆུ 》 ལྟ་བུས་
དུས་རབས་ཀྱི་འདོད་བློ་དང་མཐུན་པར་གངས་ཅན་འཛུགས་སྐྲུན་ལ་གཞོན་
ནུ་ཚོས་བརྩོན་དགོས་པར་བསྐུལ་པ་དེ་འཚོ་བའི་ག